Bonifatius

Bonifatius (bäären üs Wynfreth, Wynfrith, Winfrid of Winfried am't juar 673 uun Crediton (Devon, Ingelun); † 5.Jüüne 754 of 755 bi Dokkum uun Waastfresklun) wiar ään faan a bekäändst misionaaren för't krastendoom uun Madeleuroopa. Hi wiar ertsbaskoop för Germaanien, baskoop faan Mainz an leeder faan Utrecht. Flook kluastern gung turag üüb Boniatius san iinflööd. Sin misioon sted fööraal oner a skül faan't Frankenrik, diar det ünkrastelk Germaanien bekiar wul. At katuulsk hööw feriaret ham diarför bit daalang.

 Fresklun 
Al san föörgunger Willibrord wul a Fresken bekiar, man di määchtag könang Radbod sluch a misionaaren aleewen weder turag. Üs Bonifatius uun Tüüringen an Bayern för't krastendoom streden hed, wul hi üs ual maan noch ans ap tu Fresklun an fresk Krasten krasne. Man üüb a wai diar hen as hi tuup mä sin elwen misionaaren naibi Dokkum duad slaanj wurden. Of jo würelk en skööl faan twaalew wiar (jüst so üs a twaalew apostel), as ei seeker. Ferlicht as det leederhen so tuupsponen wurden, am sin rais tu en grat onernemen ütjtubuin.

Ei bluas at katuulsk, man uk at efangeelsk hööw feiert Bonifatius san sterewdai, di 5. Jüüne, am ham tu beseenken.

 Luke uk diar 

Kategorie:Religion